पार्किंग की उचित व्यवस्था होने से रेजिडेंट्स तंग
गमाडाने सेक्टर-67 को रेजिडेंशियल पर्पस से प्लान किया था और लोगों ने यहां करोड़ों रुपए खर्च कर कोठियां शोरूम बनाए हैं, लेकिन पंजाब इन्फोटेक के आईटी पार्क में एरिया के लोगों को काफी परेशान होना पड़ रहा है। इसका कारण आईटी पार्क में स्थित कंपनियों के पास पार्किंग व्यवस्था होना और आईटी पार्क के अलग से सर्विस रोड्स बनाना है। ऐसे में यहां काम करने वाले कर्मचारी सड़कों पर ही अपनी गाड़ियां पार्क कर रहे हैं। सेक्टर-67 की मार्केट एसोसिएशन तथा रेजिडेंट वेलफेयर एसोसिएशंस ने इसे लेकर पंजाब इन्फोटेक के एमडी को पत्र लिख कर पार्किंग व्यवस्था करने की मांग की है। साथ ही बताया गया है कि इन्फोटेक ने जो सबसे पहले प्लान तैयार किया था, उसमे आईटी पार्क के इर्द-गिर्द 50 फुट चौड़ी सर्विस लेन बनाई जानी थी, जिसे बाद में खत्म कर दिया गया। अब यहां सात मंजिला इमारतें बन चुकी हैं और हजारों लोग यहां जॉब कर रहे हैं। इन सभी के वाहन इस क्षेत्र के रेजिडेंशियल मार्केट्स एरिया सड़कों पर खड़े होते हैं, जो बड़ी समस्या का रूप धारण कर चुके हैं।
पंजाब इन्फोटेक द्वारा पहले की गई प्लानिंग के उलट अब इस पूरे 15 एकड़ के प्लॉट को 14 साइट्स के प्लॉटों में बांट दिया गया। सात का फ्रंट कोठियों के बी-रोड की तरफ किया गया है, जबकि 7 का सेक्टर डिवाइडिंग रोड की ओर कर दिया गया। इस रोड के चारों आेर बनने वाली 50 फुट चौड़ी सर्विस लेन खत्म कर दी गई है। इस समय कोठियों की तरफ से 6 प्लॉटों में 7 मंजिला इमारतें बन चुकी हैं और दफ्तर चल रहे हैं।
रेजिडेंशियल एसोसिएशन ने गमाडा को भेजी प्लानिंग
मार्केटऔर रेजिडेंट वेलफेयर एसोसिएशन की ओर से टेक्निकल एडवाइजर इंजीनियर एनएस कलसी के सहयोग से एक नई प्लानिंग तैयार कर पंजाब इन्फोटेक की एमडी स्तुती सिंह और सीए गमाडा वरुण रूजम काे भेजी गई है। इसमें मार्केट की समस्या, रेजिडेंशयल एरिया में वाहन प्रदूषण को मुद्दा बनाते हुए पार्किंग का प्रबंध करने के लिए कहा गया है। ज्ञापन में पार्किंग को लेकर 7 नंबर प्लॉट का पूरा एरिया सेक्टर डिवाइडिंग रोड तक पार्किंग के तौर पर छोड़ने के लिए कहा गया है, जो करीब 150 फुट चौड़ा तीन 611 फुट लंबा है। ताकि मार्केट रेजिडेंशियल एरिया को ट्रैफिक रश से निजात मिले।
भास्कर ख़ास
hin_Deva hin_Deva hin_Deva kas_Deva hin_Deva bho_Deva